تېرو ۲۴ ساعتونو کې د سرې میاشتې د فعالیتونو خبرونه: نورستان: د روغتیایی کارکوونکو پر مټ د تېرو ۳۰ ورځو په موده کې په بېلابېلو سیمو کې ۱۴،۱۲۳ تنه ناروغانو ته روغتیایی خدمات وړاندې شوی. غزنی: د نمایندګۍ ریاست په انګړ کې د پسرلی په راتګ او د چاپېریال د سمسورتیا او زرغونتیا په موخه د "سمسور غزنی" تر عنوان لاندې د ۳۱ ډوله بېلابېلو مېوه لرونکو ونو او زینتی بوټو د کېنولو کمپاین ترسره شو. هرات: د زنده جان ولسوالۍ په مختلفو کلیو کې ۵۰ تنو نویو ښځینه او نارینه رضاکارانو ته د لومړنیو روغتیایی مرستو په موخه درې ورځنی ۳ روزنیز ورکشاپونه پای ته ورسېدل. پنجشېر: د عنابه ولسوالۍ اړوند په مختلفو کلیو کې ۵۰۰ اړمنو او بېوزلو کورنیو سره د مرستې په موخه سروې ترسره شوه.